Cuneiform Tablet CCT 4 42c (BM 113529)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma ḫu-sà-ru-um-ma 26 ku-ta-nu 1 ANŠE ù ú-nu-sú šu-ku-bu-um i-ra-de₈-a-kum ma-lá TÚG.ḪI.A i-za-ku-ú-ni-ni ŠÀ.BA 10 TÚG a-na a-lá-bi-im dí-in ší-tí TÚG-tí a-na kur-ub-IŠTAR dí-in ANŠE a-ṣé-er lu-qú-tí-a pá-ni-tim i-dí-šu a-bi a-ta i-ḫi-id-ma ší-im lu-qú-tí-a pá-ni-tim iš-tí a-li-ki-im pá-ni-im-ma šé-bi-lam ù šu-ku-bu-um lá i-sá-ḫu-ur ṭur₄-da-šu i-na TÚG-tí pá-ni-ú-tim 1 TÚG a-na šu-ku-bi₄-im dí-in a-bi₄-DU₁₀ ṭur₄-da-am